افغانستانلیک قاچقین لر توغریسیده گی سوز لری و اوتگن هفته ده آلمان دن دیپورت قیلینگن بیر قاچقین نینگ افغانستانده انتحار ایتیشی آرتیدن آلمان ایچکی ایشلر وزیری هورست سیهوفر استعفا گه چقیریلدی.
سیهوفر نینگ, توناوکون بیر ییغیلیش جریانیده, 69 قاچقین نینگ افغانستانگه قیتریب یوباریلگن لیگی توغریسیده بیرگن بیانات لریده, "69 یاشیمگه کیرگن کون نینگ اوزیده 69 کیشی افغانستانگه یوباریلدی.  بونی مین خواهله مه دیم.  اوشبو رقم انچه کوپ" دییه قید ایتگن لیگی تنقید لر گه سبب بولیب کیتدی.
افغانستانگه یوباریلگن 23 یاشلی بیر قاچقین نینگ پایتخت کابل ده انتحار ایتگن لیگی ایسه, سیهوفر نینگ استعفا گه چقیریلیشی گه سبب بولدی.
چپ گرا حزبی ملت وکیلی جان کورتا, اوشبو ییگیت نینگ انتحار ایتیشی گه سیهوفر نینگ هم حصه قوشگن لیگی نی بیلدیررایکن, "ایندی سیهوفر نینگ استعفا ایتیشی کیره ک" دییه قید ایتدی.
عینی دمده یاشیل لر حزبی وکیلی انتون هوفریتر هم سیهوفر نینگ استعفا ایتیشی نینگ ضروری ایکن لیگی نی بیلدیردی.
سیهوفر, حکومت نینگ اورتاغی بولگن سوسیال دموکرات حزبی تامانیدن هم تنقید ایتیلماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
